laion/Wikipedia-Exotic huggingface dataset:
ქლოროპლასტი

ქლოროპლასტები (ბერძ. chloros — მწვანე, plastos — გამოძერწილი) — მწვანე დისკოები, რომლებიც მხოლოდ მცენარის უჯრედებში მდებარეობენ. ისინი მცენარეს ანიჭებენ მწვანე ფერს და მათში მიმდინარეობს ფოტოსინთეზი. ქლოროპლასტი შეიცავს ქლოროფილს. ის ციტოპლაზმისგან ორი მემბრანითაა გამოყოფილი. მისი გარეთა მემბრანა გლუვია, შიგნითა კი — დანაოჭებული და გრანებს წარმოქმნის, ამიტომ ეს ორგანოიდი თავისი ორი მემბრანით ჰგავს მიტოქონდრიას. ქლოროპლასტები ↑ ქლოროპლასტები, საქართველოს პარტლამენტის ეროვნული ბიბლიოთეკა
კრისტიანა ფ.

კრისტიანა ფ. (ვერა კრისტიანა ფელშერინოვი; დ. 1962 წელი, 20 მაისი, ჰამბურგი) — ყოფილი ნარკომანი, რომელიც ცნობილია თავისი ავტობიოგრაფიული წიგნით „ჩვენ, ბავშვები ზოოს სადგურიდან“. დაიბადა ჰამბურგში, მაგრამ ოჯახთან ერთად დასავლეთ ბერლინში გადასახლდა. მამა მის დედას სცემდა და მშობლები დაშორდნენ. 12 წლის ასაკში კრისტიანამ დაიწყო მეგობრებთან ერთად ჰაშიშის მოწევა. LSD-სთან ცდებს მოჰყვა სხვადასხვა აბის მიღება და უფრო მძიმე ნარკოტიკები. ჰეროინის გასინჯვის შემდეგ, 14 წლის ასაკში იგი უკვე აქტიური ნარკომანი და მეძავიც იყო. დროის დიდ ნაწილს ატარებდა ზოოლოგიური ბაღის სადგურის ტერიტორიაზე, სადაც ოგივე სქესის წარმომადგენელ ნარკომანთა და მეძავეთა ნაწილად იქცა. ჟურნალ Stern-ის ორმა ჟურნალისტმა, კაი გერმანმა და ჰორსტ რიკმა კრისტიანას ინტერვიუ 1978 წელს, ბერლინში ჩაწერეს, როდესაც იგი გამოდიოდა მოწმის სახით ერთ-ერთი მამაკაცის წინააღმდეგ, რომელიც არასრულწლოვან გოგონებს სთავაზობდა ჰეროინს სექსის სანაცვლოდ. ჟურნალისტები იკვლევდნენ ბერლინში მოზარდთა შორის ნარკოტიკების პრობლემას, რომელიც სერიოზული იყო, მაგრამ არ განიხილებოდა. 2 საათიანი ინტერვიუ იქცა 2 თვიან განხილვად, რომელიც ასახავდა ნარკომანებისა და მეძავების ცხოვრებას, რომელიც 1970-იან წლებში დასავლეთ ბერლინში მოზარდებმა საკუთარ თავზე გადაიტანეს. ინტერვიუს ნაწილი მთელი სერიის სახით გამოქვეყნდა Stern-ში. ვრცელი ხასიათის გამო ჟურნალის საგამომცემლო სახლმა მთლიანი მასალა გამოსცა წიგნის „ჩვენ, ბავშვები ზოოს სადგურიდან“ სახით. იგი აღწერს კრისტიანას ცხოვრებას 1975-1978 წლებში, როდესაც გოგონა 12-15 წლის იყო. თხრობა პირველი პირის სახით მიმდინარეობს. პიროვნებებმა, რომლებიც კრისტიანას ცხოვრების მოვლენათა მოწმეებად იქცნენ, ასევე მიიღეს მონაწილეობა წიგნის შედგენაში. მასში ასევე საუბარია კრისტიანასა და სხვა ნარკომანთა ურთიერთობებზე, აღწერილია ბერლინში ნარკომანიის ტიპური ადგილები. საიტი კრისტიანას შესახებ კრისტიანა ფ. საიტზე Discogs
მაილზ ო’ბრაიენი

მაილზ ო’ბრაიენი (ინგლ. Miles O'Brien, კლინგ. wo’rIv) — „ვარსკვლავური გზის“ პერსონაჟი. მონაწილეობს სერიალებში ვარსკვლავური გზა: შემდეგი თაობა და ვარსკვლავური გზა: ღრმა კოსმოსი 9 მაილზ ო’ბრაიენი დაიბადა 2328 წელს ირლანდიაში, მას ჰყავს ორი ძმა. მამამისს, მაიკლ ო’ბრაიენს სურდა რომ იგი შესულიყო მუსიკალურ აკადემიაში, თუმცა რამდენიმე დღით ადრე მაილზი შევიდე ვარსკვლავურ ფლოტში. იგი მსახურობდა და ხომალდზე USS Rutledge კარდასიანებთან ომში. სერიალში ვარსკვლავური გზა: შემდეგი თაობა მაილზი იგი მსახურობს USS ენტერპრაიზ NCC-1701-D. იგი იყო ტრანსპორტიორის ოპერატორი. 2367 წელს იგი დაუპირისპირდა თავის ყოფილ მეთაურს, ბენჯამინ მაქსველს, როცა იგი თავს დაესხა კარდასიანულ ხომალდებს და დაარღვია ფედერაციასა და კარდასიას შორის არსებული სამშვიდობო შეთანხმება. როცა კლინოგებს შორის სამოქალაქო ომის გამო ვორფმა დატოვა ხომალდი, მის მოვალეობებს ასრულებდა მაილზ ო’ბრაიენი. ენტერპრაიზზე სამსახურის პერიოდში, 2367 წლის 24 ოქტომბერს მაილზ ო’ბრაიენმა იქორწინა კეიკო იშიკავაზე. მათ ყავთ ერთი ქალიშვილი (მოლი) და ერთი ვაჟი. 2369 წელს მაილზ ო’ბრაიენი გადაყვანილ იქნა კოსმოსურ სადგურზე ღრმა კოსმოსი 9. მან ჯაძია დქსთან ერთად შეიმუშავა მეთოდი, სადგურის გადასაადგილებლად ბაჯორის ორბიტიდან ახლად ახმოჩენილი სივრცითი ანომალიის ახლოს. მოგვიანებით იგი გახდა სადგურის მთავარი ინჟინერი. სადგურზე მან გაიცნო ექიმი ჯულიან ბაშირი და მალე ისინი დამეგობრდნენ. ისინი ხშირად თამაშობდნენ დარტსს. 2370 წელს იგი დაიჭირეს კარდასიანებმა და დაადანაშაულეს მაკისათვის იარაღის მიწოდებაში. ბრალდება მოეხსნა მას შემდეგ რაც გაირკვა რომ იგი გამოგონილი იყო ფედერაციის დისკრედიტაციის მიზნით. ომის დასრულების შემდეგ მაილზ ო’ბრაიენი ოჯახთან ერთად დაბრუნდა დედამიწაზე, სადაც მან მუშაობა დაიწყო ვარსკვლავური ფლოტის აკადემიაში. ვარსკვლავური გზა ვარსკვლავური გზა: შემდეგი თაობა ვარსკვლავური გზა: ღრმა კოსმოსი 9 მაილზ ო’ბრაიენი — კინოფილმების ინტერნეტ მონაცემთა ბაზა (ინგლისური) startrek.com დაარქივებული 2010-06-19 საიტზე Wayback Machine. Miles O'Brien საიტზე Memory Alpha Miles O'Brien (mirror) საიტზე Memory Alpha Albert Macklin საიტზე Memory Alpha memory-beta ↑ http://www.startrek.com/database_article/obrien-miles ↑ http://en.memory-alpha.org/wiki/Miles_O'Brien#Family
შაქის სახანო

შაქის სახანო (აზერ. Şəki xanlığı) — ფეოდალური სახელმწიფო აზერბაიჯანის ჩრდილოეთ ნაწილში XVIII საუკუნის შუა წლებიდან XIX საუკუნის დასაწყისამდე. შეიქმნა აჯი-ჩალაბის მეთაურობით ირანის აგრესიის წინააღმდეგ აზერბაიჯანელი ხალხის ბრძოლის პროცესში. შაქის სახანო იყოფოდა 8 მაღალად (მხარე), რომელსაც სათავეში ნაიბი ედგა. ეკონომიკის ძირითად დარგს წარმოადგენდა სოფლის მეურნეობა, განსაკუთრებით განვითარებული იყო მეაბრეშუმეობა. 1805 წლის ხელშეკრულებით შაქის სახანო რუსეთს შეუერთდა, რაც განამტკიცა გულისტანის საზავო ხელშეკრულებამ. 1819 წელს შაქის სახანო გარდაიქმნა პროვინციად, რომელიც რუსეთის სამხედრო ადმინისტრაციას დაექვემდებარა. 1840 წელს მას შექის მაზრა უწოდეს. 1859 წელს შაქის სახანო ბაქოს გუბერნიის შემადგენლობაში შევიდა, ხოლო 1868 წლიდან ელიზავეტპოლის გუბერნიის გამგებლობაში მოექცა. ქართული საბჭოთა ენციკლოპედია, ტ. 10, თბ., 1986. — გვ. 695.
შეინოვოს ბრძოლა

შეინოვოს ბრძოლა — ბრძოლა რუსეთ-ოსმალეთის ომის (1877-1878 წწ.) დროს 1877 წლის 27-28 დეკემბერს. ბულგარეთის სოფელ შეინოვოს რაიონში. ბრძოლა გაიმართა შიპიკის უღელტეხილის სამხრეთით ოსმალეთის ჯარებსა (სარდალი ვესელ-ფაშა) და რუსეთის არმიის გენერალ თეოდორ რადეცკის სამხედრო რაზმებს შორის. ოსმალეთის ჯარები გამაგრებული იყვნენ შიპკის მისადგომებთან, შეინოვოს ბანაკში. 24 დეკემბერს რუსეთის ჯარებმა 2 კოლონად შეუტიეს ოსმალეთის ჯარებს. 27 დეკემბერს მარჯვენა კოლონამ იმიტლი გაათავისუფლა, ამავე დღეს მარცხენა კოლონამ, რომელსაც გენერალი მიხეილ სკობელევი მეთაურობდა, შეინოვოს ბანაკს შეუტია და პირველი გამაგრებული ხაზი დაიკავა. 28 დეკემბერს მარცხენა კოლონამ მოიგერია ოსმალთა კონტრშეტევები და სოფ შიპკა და 1 რედუტი დაიკავა. მოგვიანებით მარჯვენა კოლონა ოსმალეთის ბანაკს დასავლეთიდან მიადგა და ხელთ იგდო 1 რედუტი. გარსშემორტყმული ოსმალეთის ჯარები რუსებს დანებდნენ. ქართული საბჭოთა ენციკლოპედია, ტ. 10, თბ., 1986. — გვ. 705.
შენბრუნის ზავი

შენბრუნის ზავი, ვენის საზავო ხელშეკრულება — დაიდო ავსტრია-საფრანგეთის ომის შემდეგ შენბრუნის სასახლეში 1809 წლის 14 ოქტომბერს. შენბრუნის ზავით ავსტრიამ მნიშვნელოვანი ტერიტორია დაუთმო საფრანგეთს, რუსეთს და ბავარიას, იკისრა ვალდებულება შეერთებოდა კონტინენტურ ბლოკადას, გაეწყვიტა ურთიერთობა ინგლისთან და ეღიარებინა ყველა ცვლილება, რომელსაც მოახდენდა ნაპოლეონ I ესპანეთში, პორტუგალიასა და იტალიის სახელმწიფოებში. ავსტრიის არმიის შემადგენლობა 150 ათას კაცამდე შემცირდა, მასვე დაეკისრა მნიშვნელოვანი კონტრიბუცია. ნაპოლეონ I -მა იკისრა ავსტრიის დანარჩენი ტერიტორიების ხელშეუხებლობის გარანტია. შენბრუნის ზავი გაუქმდა ვენის კონგრესის (1814-1815 წწ.) გადაწყვეტილებით. ქართული საბჭოთა ენციკლოპედია, ტ. 10, თბ., 1986. — გვ. 715.
იპუ

იპუ (პორტ. Ipú) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 40 300 ადამიანს შეადგენდა. ფართობი 630.468 კმ²-ია. მოსახლეობის სიმჭიდროვე 630.468 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
იპუეირასი (სეარა)

იპუეირასი (პორტ. Ipueiras) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 37 874 ადამიანს შეადგენდა. ფართობი 1 474.108 კმ²-ია. მოსახლეობის სიმჭიდროვე 25.69 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
პირის-ფერეირა

პირის-ფერეირა (პორტ. Pires Ferreira) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 10 216 ადამიანს შეადგენდა. ფართობი 242.189 კმ²-ია. მოსახლეობის სიმჭიდროვე 42.18 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
პორანგა

პორანგა (პორტ. Poranga) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 12 003 ადამიანს შეადგენდა. ფართობი 1 309.274 კმ²-ია. მოსახლეობის სიმჭიდროვე 9.17 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
რერიუტაბა

რერიუტაბა (პორტ. Reriutaba) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 19 460 ადამიანს შეადგენდა. ფართობი 383.119 კმ²-ია. მოსახლეობის სიმჭიდროვე 50.79 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
ვარჟოტა

ვარჟოტა (პორტ. Varjota) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 17 584 ადამიანს შეადგენდა. ფართობი 179.255 კმ²-ია. მოსახლეობის სიმჭიდროვე 98.09 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
აკარაუ

აკარაუ (პორტ. Acaraú) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 57 542 ადამიანს შეადგენდა. ფართობი 842.884 კმ²-ია. მოსახლეობის სიმჭიდროვე 68.27 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
ბაროკინია

ბაროკინია (პორტ. Barroquinha) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 14 475 ადამიანს შეადგენდა. ფართობი 383.426 კმ²-ია. მოსახლეობის სიმჭიდროვე 37.75 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
ბელა-კრუსი

ბელა-კრუსი (პორტ. Bela Cruz) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 30 873 ადამიანს შეადგენდა. ფართობი 841.718 კმ²-ია. მოსახლეობის სიმჭიდროვე 36.68 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
კამოსინი

კამოსინი (პორტ. Camocim) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 60 163 ადამიანს შეადგენდა. ფართობი 1 123.937 კმ²-ია. მოსახლეობის სიმჭიდროვე 53.53 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
შავალი

შავალი (პორტ. Chaval) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 12 617 ადამიანს შეადგენდა. ფართობი 238.228 კმ²-ია. მოსახლეობის სიმჭიდროვე 52.96 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
კრუსი (სეარა)

კრუსი (პორტ. Cruz) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 22 686 ადამიანს შეადგენდა. ფართობი 334.833 კმ²-ია. მოსახლეობის სიმჭიდროვე 67.75 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
გრანჟა (სეარა)

გრანჟა (პორტ. Granja) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 60 139 ადამიანს შეადგენდა. ფართობი 2 697.202 კმ²-ია. მოსახლეობის სიმჭიდროვე 22.3 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
იტარემა

იტარემა (პორტ. Itarema) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 37 471 ადამიანს შეადგენდა. ფართობი 720.668 კმ²-ია. მოსახლეობის სიმჭიდროვე 51.99 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
ჟიჟოკა-დი-ჟერიკოაკოარა

ჟიჟოკა-დი-ჟერიკოაკოარა (პორტ. Jijoca de Jericoacoara) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 17 002 ადამიანს შეადგენდა. ფართობი 201.858 კმ²-ია. მოსახლეობის სიმჭიდროვე 84.23 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
მარკუ (სეარა)

მარკუ (პორტ. Marco) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 24 707 ადამიანს შეადგენდა. ფართობი 574.148 კმ²-ია. მოსახლეობის სიმჭიდროვე 43.03 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
მარტინოპოლი

მარტინოპოლი (პორტ. Martinópole) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 10 220 ადამიანს შეადგენდა. ფართობი 298.948 კმ²-ია. მოსახლეობის სიმჭიდროვე 34.19 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
მორინიუსი (სეარა)

მორინიუსი (პორტ. Morrinhos) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 20 703 ადამიანს შეადგენდა. ფართობი 408.878 კმ²-ია. მოსახლეობის სიმჭიდროვე 50.63 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები
Wanderer (Soft Eject-ის ალბომი)

Wanderer (ქართ. მოხეტიალე) — ქართული როკ-ჯგუფ Soft Eject-ის პირველი სტუდიური ალბომი. გამოიცა 2001 წელს. სიმღერები 1, 4 და 10 ჩაწერილია Sound Studio N-ში, კელნი, გერმანია. ხმის ინჟინერი: გიუნტერ კასპერი. ყველა დანარჩენი სიმღერა ჩაწერილია Soft Eject Studio-ში, თბილისი, საქართველო. ხმის ინჟინერი: გია ქარჩხაძე. პეჩო – ვოკალი, კლავიშები, აკუსტიკური გიტარა ვახო ბაბუნაშვილი – ვოკალი, 12 სიმიანი გიტარა, აკუსტიკური გიტარა, ბასი გია ქარჩხაძე – ვოკალი, აკუსტიკური გიტარა, ელექტრო გიტარა, ბასი ნოდარ მანჩხაშვილი – დასარტყმელი საკრავები, პერკუსია გიორგი კობახიძე – ვოკალი, აკუსტიკური გიტარა სანდრო ნიკოლაძე – ფლეიტა ბეატე კობუში – ფლეიტა ემზარ ბურდული – ვალტორნა ანა სიხარულიძე – აკორდეონი, კლავიშები ნინო სააკაძე – კლავიშები ტატო გეგეჭკორი – აკორდეონი პაატა მიქაუტაძე – გუდასტვირი
აკაკი დვალიშვილი

აკაკი დვალიშვილი (დ. 14 თებერვალი, 1991, რუსთავი, საქართველო) — ქართველი პროფესიონალი კალათბურთელი. ამჟამად თამაშობს საქართველოს სუპერლიგაში კლუბ ოლიმპში. დაამთავრა ქ. რუსთავის მე-15 საჯარო სკოლა. კალათბურთს თამაშობს ცხრა წლიდან. უთამაშია ყველა ასაკობრივ ნაკრებში, არის ეროვნული ნაკრების წევრი, საქართველოს სამგზის ჩემპიონი. 2009 წელს გახდა „საქართველოს თასის“ მფლობელი, 2007-2008 წლებში „ქორქია-საკანდელიძის მემორიალის“ გამარჯვებული; 2007-08 და 2009 წლებში დუდუ დადიანის მემორიალის გამარჯვებული. ოთხჯერ აქვს მოპოვებული საქართველოს ახალგაზრდულ ჩემპიონატში გამარჯვება, აქედან ორჯერ საუკეთესო მოთამაშე (MVP) გახდა. 2008-09 წელს ახალგაზრდულ ჩემპიონატში გახდა საუკეთესო მოთამაშე (MVP). 2010 წელს „ყველა ვარსკვლავის“ (All Star) მატჩ-აქციაზე დაჯილდოვდა საუკეთესო კალათბურთელის ტიტულით. 2011 წელს საქართველოს ახალგაზრდულ ნაკრებში მოიპოვა ევროპის B-დივიზიონის ჩემპიონობა და გადავიდა A-დივიზიონში. ამას გარდა, დვალიშვილი საერთაშორისო ტურნირებში ორჯერ არის პირველ ადგილზე გასული. ამჟამად ცხოვრობს თბილისში. დაოჯახებულია. საქართველოს სუპერლიგა დაარქივებული 2015-03-30 საიტზე Wayback Machine. eurobasket.com Facebook-ის გვერდი სპეციალურად ათლეტისთვის
შაქი (ისტორიული ოლქი)

შაქი — ისტორიული ოლქი ჩრდილოეთ აზერბაიჯანში. III-V საუკუნეებში იგი კავკასიის ალბანეთის ოლქი იყო. 654 წელს დაიპყრეს არაბებმა. XIV საუკუნის დასასრულს იხსენიება, როგორც დამოუკიდებელი სახელმწიფო წარმონაქმნი. 1551 წელს ირანმა დაამარცხა და დამოუკიდებლობა დაკარგა. XVIII საუკუნის II ნახევარში შაქის ტერიტორიაზე აღმოცენდა დამოუკიდებელი შაქის სახანო. ქართული საბჭოთა ენციკლოპედია, ტ. 10, თბ., 1986. — გვ. 695.
შეპიაკი

შეპიაკი — XI საუკუნის I ნახევრის იოანე ღვთისმეტყველის სახელობის ეკლესია. მდებარეობდა წალკის მუნიციპალიტეტის ამავე სახელწოდების სოფელში. წყალსაცავის მშენებლობასთან დაკავშირებით წყალმა დაფარა. რამდენიმე ქვა, მ. შ. ტიმპანისა, რომელზედაც დათარიღებული წარწერა არის ამოკვეთილი, გადატანილია საქართველოს ხელოვნების მუზეუმში. სოფელში სამი ეკლესია იდგა. აქედან ორი დანგრეულია. მესამე შიიპიაკის ეკლესია ერთ-ერთ საუკეთესოდ ითვლებოდა წალკის რაიონში. ეკლესია ნაგებია სუფთად გათლილი მოწითალო ფერის ალგეთის ქვით. სამხრეთ-დასავლეთ კუთხეში სახურავზე მოგვიანებით დააშენეს სამრეკლო. ჩრდილოეთით ეგვტერია, რომელიც ეკლესიას კარით უკავშირდება. შესასვლელი სამხრეთიდან აქვს. აღმოსავლეთი სარკმლის თავზე ამოკვეთილია ქტიტორების გამოსახულება ეკლესიის მოდელით ხელში. მათ ზემოთ წმინდანების გამოსახულებაა. საკურთხეველში შემორჩენილია მოხატულების ფრაგმენტები, ძველი კანკელის ნაწილები. ქართული საბჭოთა ენციკლოპედია, ტ. 10, თბ., 1986. — გვ. 718.  კულტურული მემკვიდრეობის პორტალი, № 11573
შვიდმდინარეთი

შვიდმდინარეთი, ჯეთისუ — ყაზახეთის სამხრეთ-აღმოსავლეთი ნაწილი, მდებარეობს ბალხაშის, სასიქოლისა და ალაქოლის ტბებს, ჯუნღარის ალათაუსა და ჩრდილოეთი ტიან-შანის ქედებს შორის. სახელი ეწოდა ამ რაიონის 7 დიდი მდინარის გამო: ილი, ყართალი, ბიენი, აქსუ, ლეფსა, ბასქანი და სარყანდი. შვიდმდინარეთის ჩრდილო-დასავლეთით და ჩრდილოეთის ვაკე ნაწილში ქვიშიანი და მლაშობი უდაბნოებია, სადაც მდინარეთა გასწვრივ მდელო-ტუგაის ლანდშაფტია, სამხრეთ-აღმოსავლეთ ნაწილში 2000 მ სიმაღლემდე ფართოფოთლოვანი ტყეებია, უფრო მაღლა – ნაძვნარი და ალპური მდელოები. შვიდმდინარეთი შუა აზიის ცივილიზაციის ერთ-ერთი კერა იყო. VI საუკუნის შუა წლებში შვიდმდინარეთის ტერიტორიაზე ჩამოყალიბდა თურქთა სახაკანო. X საუკუნის დასასრულს შვიდმდინარეთი ყარახანიდების სახელმწიფოში შევიდა. XII საუკუნის 30-იან წლებში ყარახატაელების სახელმწიფოს დაექვემდებარა. XIII საუკუნეში დაიპყრეს თათარ-მონღოლებმა. XVI საუკუნეში შვიდმდინარეთის ტერიტორიაზე აღმოცენდა ყაზახეთის უფროსი ჟუზი. XIX საუკუნის შუა წლებში რუსეთის შემადგენლობაშია. 1867 წელს ჩამოყალიბდა შვიდმდინარეთის ოლქი, 1924-1925 წწ. ყირგიზეთის (ყაზახეთი) ასსრ-ში შევიდა, ნაწილი კი ყარაყირგიზეთის (ყირგიზეთი) აო-ს დაექვემდებარა. ქართული საბჭოთა ენციკლოპედია, ტ. 10, თბ., 1986. — გვ. 740.
ავტოფარეხი (1979 წლის ფილმი)

ავტოფარეხი (რუს. Гараж) — რეჟისორ ელდარ რიაზანოვის 1979 წლის საბჭოთა ტრაგიკომედიური ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. სამეცნიერო-კვლევითი ინსტიტუტის ზოოლოგიური მუზეუმის კოოპერატივი „ფაუნა“ იკრიბება, რათა მიიღოს მნიშვნელოვანი გადაწყვეტილება. კოოპერატივი ავტოფარეხს აშენებს, თუმცა რაიონის განაშენიანების ახალი გეგმის გამო მათ ოთხ ადგილს ჩამოაჭრიან. ხელმძღვანელობას უკვე შერჩეული ჰყავს ის ოთხი წევრი, რომლებიც უავტოფარეხოდ დარჩებიან. მხოლოდ კენჭისყრაა საჭირო, თუმცა ოთხივე წევრი დიდ წინააღმდეგობას გამოავლენს. ერთ-ერთი წევრი ოთახის კარს ჩაკეტავს და კრების წევრები მთელ ღამეს ერთად გაატარებენ მანამ, სანამ კონსესუსამდე არ მივლენ. ვალენტინ გაფტი — სიდორინი, კოოპერატივის თავმჯდომარე ია სავინა — ანიკეევა, კოოპერატივის თავმჯდომარის მოადგილე ალა ბუდნიცკაია — კოოპერატივის მდივანი ანდრეი მიაგკოვი — ხვასტოვი ლია ახეჯაკოვა — მალაევა გიორგი ბურკოვი — ვიტალი ფეტისოვი სვეტლანა ნემოლიაევა — გუსკოვის ცოლი ლეონიდ მარკოვი — პროფესორი სმირნოვსკი ოლგა ოსტროუმოვა — მარინა, პროფესორის ქალიშვილი იგორ კოსტალევსკი — მილოსერდოვის შვილი ნატალია გურზო — ნატაშა ვიაჩესლავ ნევინნი — კარპუხინი ანასტასია ვოზნესენსკაია — კუშაკოვა, ბაზრის დირექტორი გლებ სტრიჟენოვი — იაკუბოვი ბორისლავ ბრონდიუკოვი — საქმრო, ინსტიტუტის თანამშრომელი სემიონ ფარადა — ტრომბონისტი ელდარ რიაზანოვი — მწერების განყოფილების უფროსი მიხეილ კოკშენოვი — „კარატისტი“ „ავტოფარეხი“ — Allmovie-ზე „ავტოფარეხი“ — კინოფილმების ინტერნეტ-მონაცემთა ბაზა (ინგლისური)
მეფე ბელას ნოტარიუსი

მეფე ბელას ნოტარიუსი (ლათ. Anonymi Bele Regis Notarii) — ხშირად მოიხსენიებენ როგორც ანონიმუსს, უნგრეთის მეფის ბელა III-ეს ნოტარიუსი და მემატიანე. მის შესახებ ცოტაა ცნობილი, თუმცა მისი ლათინური სახელის პირველი ასო იყო P, რადგან ის საკუთარ თავს უწოდებს "P. dictus magister".-ს. ზოგიერთი მკვლევარი მიიჩნევს, რომ ის იყო პეტრე - დიორის ეპისკოპოსი. მისი ყველაზე ცნობილი ნაშრომია - Gesta Hungarorum ("უნგრელთა გმირობები"), რომელიც დაახლოებით 1200 წელს ლათინურადაა დაწერილი. ეს შრომა ყველაზე უფრო დეტალურად აღწერს უნგრელთა შუა დუნაის დაბლობზე (უნგრ. honfoglalás) ჩამოსვლას, ასევე მისი ნაწერებიდანაა ცნობილი მადიარების შვიდი ბელადის სახელები. ერთადერთი გადარჩენილი ხელნაწერი თარიღდება XIII საუკუნით და ინახება სეჩენის სახელობის ეროვნულ ბიბლიოთეკაში ბუდაპეშტში. ის უნგრულად 1799 წელს პეჩის ეკლესიის მსახურმა იშტვან ლეთენიეიმ და 1890 წელს კაროლი ჟაბომ თარგმნეს. and Károly Szabó (1860). Gesta Hungarorum-დან ცნობილია, რომ ის წარმოშობით იყო ტისას ზემო წელიდან და დაახლოებული იყო აბას ოჯახთან. შესავალში წერს, რომ სწავლობდა დასავლეთ ევროპაში (სავარაუდოდ პარიზში), სადაც შეისწავლა ის ჟანრი რა ჟანრითაც წერს Gesta-ს. Gesta Hungarorum-ის ტექსტი დაარქივებული 2009-04-29 საიტზე Wayback Machine.
USS Enterprise (CVN-65)

USS Enterprise (CVN-65) („ენტერპრაიზი“) — აშშ-ის ავიამზიდი. პირველი ავიამზიდი ბირთვული ძალური დანადგარით. ექსპლუატაციაში შეყვანილ იქნა 1961 წლის 25 ნოემბერს. თავისი პროექტის პირველი და ერთადერთი გემი, მიუხედავად კიდევ ხუთი, ამ სერიის, გემის აშენების გეგმის არსებობისა. „ენტერპრაიზ“-ის ჯამურმა ფასმა 451 მილიონი დოლარი შეადგინა, რაც ერთ-ერთი მიზეზი გახდა იმისა, რომ ამ კლასის სხვა გემების წარმოებაზე უარი განაცხადეს. „ენტერპრაზი“ მსფოლიოს საბრძოლო გემებს შორის, სიგრძით პირველია, მისი სიგრძე 342,3 მეტრია. The First, the Finest („პირველი და საუკეთესო“) — ავიამზიდის ერთ-ერთი დევიზია. „ენტერპრაიზ“-ს ბირთვული საწვავით ერთხელ შევსება, მსახურობის 13 წელზე ყოფნის, ამ დროის განმავლობაში კი მას 1 მილიონამდე საზღვაო მილის (1,852 მლ. კმ.) გავლა შეუძლია. მისი შეიარაღების საბრძოლო მარაგი 2520 ტონაა. „ენტერპრაიზი“ აშშ-ის სამხედრო საზღვაო ძალებიდან 2012 წლის 1 დეკემბერს იქნა ჩამოწერილი. შეგიძლიათ იხილოთ მედიაფაილები თემაზე „USS ენტერპრაიზი (CVN-65)“ ვიკისაწყობში. www.enterprise.navy.mil — USS Enterprise-ის ოფიციალური ვებ-გვერდი დაარქივებული 2015-01-17 საიტზე Wayback Machine. (ინგლისური) საზღვაო რეგისტრი — CVN-65 დაარქივებული 2013-08-18 საიტზე Wayback Machine. // www.nvr.navy.mil (ინგლისური) USS Enterprise-ის ყოფილი და ახლანდელი ეკიპაჟის და ასევე „გემის მეგობრების“ ასოციაცია (ინგლისური) ↑ Jane's American fighting ships of the 20th century, New York: Mallard Press, 1991, ISBN 0-7924-5626-2 ↑ USS Enterprise Turns 49 Years Old Thanksgiving Day, US: Navy, http://www.navy.mil/search/display.asp?story_id=57357. წაკითხვის თარიღი: 2013-04-18 დაარქივებული 2011-11-14 საიტზე Wayback Machine. ↑ „USS Enterprise Nuclear-powered aircraft carrier“, Military today, http://www.military-today.com/navy/enterprise.htm დაარქივებული 2011-07-23 საიტზე Wayback Machine. ↑ დაარქივებული ასლი. დაარქივებულია ორიგინალიდან — 2013-03-01. ციტირების თარიღი: 2013-04-18.
ალკანტარასი

ალკანტარასი (პორტ. Alcântaras) — მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სეარის შტატის ჩრდილო-დასავლეთ მეზორეგიონს. 2010 წლის მონაცემებით, მოსახლეობა 10 753 ადამიანს შეადგენდა. ფართობი 138.598 კმ²-ია. მოსახლეობის სიმჭიდროვე 77.58 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები